Carbonización

A carbonización tamén chamada pirólise lenta, é un proceso químico de combustión incompleta de certos sólidos cando se somete a calor elevado.En galego, "descarbonización" non é o contrario da "carbonización" (proceso de queimar un material até que se converte en carbón total ou parcialmente). A "descarbonización" é un termo que se usa, por exemplo, para referirse ao proceso de reducir ou eliminar o carbono, especialmente en contextos ambientais e industriais, como a redución de emisións de dióxido de carbono.

 Reacción química 
Os produtos xerados desta reacción química son carbón e gases como vapor de auga, dióxido de carbono, monóxido de carbono ou metano. Mediante a acción da calor, a carbonización elimina o hidróxeno e o osíxeno do sólido, polo que a materia restante está composta principalmente de carbono. Os polímeros, como os termoestables ou os compostos orgánicos como a madeira e o tecido biolóxico, son exemplos de materiais que se poden carbonizar.

 Causas 
A carbonización é o resultado de procesos naturais como o lume, pero tamén dunha reacción deliberada e controlada que se utiliza na fabricación de certos produtos, como o alcatrán ou o licor pirolígneo. 

O mecanismo de carbonización forma parte da queima normal de certos combustibles sólidos como a madeira. Durante a combustión normal, os compostos volátiles creados pola carbonización e a pirólise son consumidos nas chamas dentro do lume, mentres que a combustión do carbón pode verse como brasas ou brasas vermellas brillantes que arden sen a presenza de chamas.

 Notas 

 Véxase tamén 

 Outros artigos 

 Alcatrán
 Carbón
 Carbono
 Combustión
 Descarbonización
 Materia orgánica (química)
 Materia orgánica (ecoloxía)

Categoría:Reaccións químicas
Categoría:Carbono